Yfir 500 manns kepptu í gær í stærstu akstursíþróttakeppni á Íslandi fyrr og síðar . Um er að ræða alþjóðlegu þolaksturskeppnina Trans Atlantic off road challenge sem haldin var í 6. sinn . Um 70 keppendur voru í unglinga - og kvennaflokkum og 450 í sjálfri Trans Atlantic keppninni . Keppnin var mjög spennandi þó svo Svíarnir Marcus Olsen og Robert Forsell höfðu nokkuð forskot . Fyrstir Íslendinganna urðu þeir Einar Sigurðarsson og Ragnar Ingi Stefánsson og því í öðru sæti í heildina . Á eftir þeim komu Valdimar Þórðarson og Gunnlaugur Rafn Björnsson . Í fyrsta skipti voru sérstök kvennalið í aðalkeppninni og fengu þær að vera 3 í liði á meðan karlarnir eru 2 í liði . 4 lið mættu til leiks og unnu þær Anita Hauksdóttir , Karen Arnardóttir og Aðalheiður Birgisdóttir . Aðstæður á Klaustri voru hinar bestu og fengu keppendur og áhorfendur sýnishorn af fjórum árstíðum yfir daginn . Sól og blíða var um morguninn en eftir hádegið þykknaði upp , snjóaði smá og rigndi svo heil ósköp . Rykið sem yfirgnæfði allt í upphafi hvarf skyndilega og drulla myndaðist víðsvegar í brautinni . Úrslit urðu annars sem hér segir : Einstaklingsflokkur Jónas Stefánsson Kvennalið Anita Hauksdóttir , Karen Arnarson og Aðalheiður Birgisdóttir Sandra Júlíusdóttir , Guðbjörg S Friðriksdóttir og Margrét Júlíusdóttir Ásdís Olga Sigurðardóttir , Laufey og Jónína